stanford-oval/wikipedia huggingface dataset:
Billy Lyall

| William Lyall> Henkilötiedot |
| --- | --- |
Syntynyt: 26. maaliskuuta 1953 Edinburgh, Skotlanti
Kuollut: 1. joulukuuta 1989 (36 vuotta)
Ammatti:  muusikko
Muusikko
Taiteilijanimi:  Billy Lyall
Laulukielet:  englanti
Aktiivisena:  1969–1989
Tyylilajit:  pop rock
Soittimet:  laulu, kosketinsoittimet, huilu
Yhtyeet:  Bay City Rollers, Pilot, The Alan Parsons Project
  [ Muokkaa Wikidatassa ] [ ohje ]  
William ”Billy” Lyall (26. maaliskuuta 1953 – 1. joulukuuta 1989) oli skotlantilainen laulaja ja kosketinsoittaja.
Lyall soitti vuosina 1969–1971 Bay City Rollersissa. Vuonna 1973 hän perusti Pilot-nimisen yhtyeen David Patonin kanssa. Myös Paton oli Bay City Rollersin entinen jäsen. Muiden Pilotin jäsenien kanssa Lyall kuului progressiivista rockia esittäneen The Alan Parsons Projectin alkuperäiseen taustayhtyeeseen. Sairastelun vuoksi Lyall soitti kuitenkin vain yhtyeen ensimmäisellä albumilla. Vuonna 1976 hän julkaisi sooloalbumin Solo Casting nimellä William Lyall. 1970-luvun lopulta lähtien Lyall soitti mm. Runnerin, Dollarin ja Sheena Eastonin albumeilla.
Lyall kuoli AIDSin liitännäissairauteen 1989.
Lyall oli homoseksuaali. Tämä tieto tuli julkisuuteen kuitenkin vasta vuosia hänen kuolemansa jälkeen.
Aiheesta muualla

Lyallin diskografia Discogs-sivustolla.
Bindura

| Bindura |
| --- | --- |
 Bindura
 Koordinaatit: 17°18′10″S, 31°19′40″E 
Valtio:   Zimbabwe
Provinssi:  Keski-Mashonamaa
Väkiluku (1982):  18 243
Aikavyöhyke:  UTC+2
Infobox OKVirheellinen NIMI-arvo: 
Bindura on kaupunki Zimbabwessa. Se sijaitsee Mazowen laaksossa noin 88 kilometriä Hararesta koilliseen ja on Keski-Mashonamaan suurin asutuskeskus.
Bindura on ollut nykyisellä nimellään olemassa vuodesta 1913 lähtien. Sitä ennen se tunnettiin nimellä Kimberley Reefs sinne vuonna 1901 avatun kultakaivoksen mukaan. Vuonna 1913 kaupunkiin rakennettiin rautatie. Nykyään alueella toimii myös nikkelikaivos.
Binduran väkiluku oli vuoden 1982 väestönlaskennan aikaan 18 243. Kaupungissa sijaitsee mm. Binduran tieteellisen koulutuksen yliopisto (BUSE).
Balkanisointi

Jugoslavian hajoamista kuvaava animaatio
Balkanisointi tai balkanisoituminen on geopoliittinen käsite, jolla tarkoitetaan sekasortoisen alueen tai valtion hajottamista pienempiin toisilleen usein vihamieliseen osiin. Alueilla esiintyy usein hajaannusta, väkivaltaa, uskonnollista suvaitsemattomuutta ja etnisiä puhdistuksia.
Alun perin sanonnalla viitattiin Balkanin niemimaan sekasortoiseen tilaan 1900-luvun alussa, jolloin Osmanien valtakuntaan kuuluneet alueet hajosivat tai hajotettiin pieniksi itsenäisiksi valtioiksi. Sana tuli uudelleen ajankohtaiseksi Jugoslavian hajoamista 1990-luvulla seuranneissa sisällissodissa.
Aiheesta muualla

Kosovo ja balkanisoitumisen historia
Jukka Korpelan määritelmä
Merriam-Websterin määritelmä (englanniksi)
Beratin ja Gjirokastran historialliset keskustat

Kalan linna, Berat
Beratin ja Gjirokastran historialliset keskustat Beratin ja Gjirokastran kaupungeissa Albaniassa valittiin Unescon maailmanperintökohteiksi vuodesta 2005. Niitä pidetään harvinaisina esimerkkeinä ottomaanien valtakauden aikaisesta arkkitehtuurista. Alueella on muun muassa Kalan linna, joka on suurelta osin rakennettu 1200-luvulla, vaikkakin sen historia ulottuu aina 300-luvulle eaa. asti.
Bing (leipä)

Bing (yksink.: 饼; perint.: 餅; pinyin: bǐng) on kiinalainen vehnäjauhoista tehty leipä, joka leivotaan ohueen, kiekkomaiseen muotoon. Siitä on useita erilaisia versioita, joista jotkin muistuttavat esimerkiksi länsimaisia pannukakkuja ja jotkin tortilloja. Bingit ovat tavallista ruokaa Kiinassa, ja niitä syödään erityisesti lounaan yhteydessä, vaikka niistä voidaan myös valmistaa varsinaisia aterioita. Esimerkiksi Pekingin ankka syödään tavallisesti käärittynä bao bingin sisään yhdessä vihersipulin ja kastikkeen kera.
Bingit kuuluvat myös korealaiseen ruokakulttuuriin, missä tavallisin muunnos on being jian bing, jota syödään yhdessä meren antimien kanssa.
Bindusara

Bindusara (s. n. 320 eaa. Intia – k. 272 eaa.) oli Maurya-valtakunnan toinen hallitsija isänsä Chandragupta Mauryan jälkeen vuodesta 298 eaa. alkaen. Hänen aikanaan valtakunta laajeni kohti Intian niemimaan kärkeä.
Bindusaran jälkeen valtaan nousi hänen poikansa Ašoka.
Balkaninvuokko

| Balkaninvuokko |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Leinikkikasvit Ranunculaceae
Suku::  Vuokot Anemone
Laji::  blanda
Kaksiosainen nimi
 Anemone blanda  Schott & Kotschy 
Katso myös
   Balkaninvuokko Wikispeciesissä   Balkaninvuokko Commonsissa 
Infobox OKNimi-testi OK: 
Balkaninvuokko (Anemone blanda) on leinikkikasvien (Ranunculaceae) heimoon kuuluva kasvilaji. Se kukkii touko–kesäkuussa. Balkaninvuokon korkeus on 10–15 senttimetriä. Ne kasvavat aurinkoisessa tai puolivarjoisessa paikassa. Balkaninvuokot istutetaan viiden senttimetrin syvyyteen, kasvuväli on 5–10 senttimetriä.
Aiheesta muualla

Suomen Lajitietokeskus: Balkaninvuokko – Anemone blanda
Bineta Diédhiou

| Mitalit> Maa:   Senegal.Naisten taekwondo.MM-kilpailut  | Mitalit> Maa:   Senegal.Naisten taekwondo.MM-kilpailut  | Mitalit> Maa:   Senegal.Naisten taekwondo.MM-kilpailut  | Maa:   Senegal> Naisten taekwondo. |
| --- | --- | --- | --- |
|  Pronssia | Madrid 2005 | 59 kg |  |
| Afrikan kisat  | Afrikan kisat  | Afrikan kisat  |  |
|  Kultaa | Brazzaville 2015 | 57 kg |  |
|  Hopeaa | Maputo 2011 | 57 kg |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Yaounde 2009 | 57 kg |  |
|  Kultaa | Antananarivo 2012 | 57 kg |  |
|  Kultaa | Tunis 2014 | 57 kg |  |
|  Hopeaa | Abuja 2003 | 55 kg |  |
|  Pronssia | Tripoli 2010 | 57 kg |  |
|  Pronssia | Agadir 2018 | 57 kg |  |
Bineta Diédhiou (s. 8. tammikuuta 1986 Dakar) on senegalilainen taekwondon MM-mitalisti, Afrikan kisojen voittaja ja kolminkertainen Afrikan-mestari.
Diédhiou saavutti MM-pronssia 59 kg:n painoluokassa Madridissa 2005. Voitettuaan neljä ottelua hän hävisi välieräottelussa eteläkorealaiselle Kim Sae-romille pistein 0–12. MM-kilpailujen puolivälierissä hän karsiutui 57 kg:n sarjassa 2011. Olympialaisissa hän sijoittui 57-kiloisissa jaetulle yhdeksännelle sijalle voitettuaan yhden ottelun Pekingissä 2008 ja jaetulle 11. sijalle hävittyään ensimmäisessä ottelussa Suvi Mikkoselle Lontoossa 2012.
Diédhiou saavutti Afrikan kisoissa 57 kg:n painoluokassa kultaa 2015 ja hopeaa 2011. Hän voitti 57-kiloisten Afrikan-mestaruuden 2009, 2012 ja 2014 sekä saavutti 55 kg:n sarjassa hopeaa 2003 sekä 57-kiloisissa pronssia 2010 ja 2018.
Diédhiou oli Pekingin olympialaisissa 2008 Senegalin lipunkantaja sekä avajaisissa että päättäjäisissä.
Beitar Jerusalem FC

Beitar Jerusalem Football Club (hepr. ‏מועדון כדורגל בית"ר ירושלים‎, Moadon kaduregel Betar Jerušalajim) on jalkapalloseura Jerusalemin kaupungista. Seura pelaa Israelin pääsarjassa Ligat ha’Alissa. Seura on perustettu vuonna 1936. Maan mestaruuden Beitar on voittanut kuudesti. Ensimmäinen kerta tapahtui kaudella 1986–1987 ja viimeisin kaudella 2007–2008. Vuonna 2018 ilmoitettiin seuran nimettävän Yhdysvaltain presidentin Donald Trumpin mukaan.
Beitar Jerusalemin juuret ovat revisionistisionistisessa Betar- eli Beitar-liikkeessä. Monet seuran perustajista olivat Irgun-järjestön jäseniä. Seuran kannattajilla on läheiset välit oikeistolaiseen Likud-puolueeseen, ja monet ovat ilmaisseet arabivastaisia näkemyksiä. Beitar on ainoa israelilainen jalkapalloseura, jonka riveissä ei ole koskaan pelannut arabipelaajaa.
Baby Keem

| Baby Keem> Henkilötiedot |
| --- | --- |
Koko nimi:  Hykeem Jamaal Carter Jr.
Syntynyt: 20. lokakuuta 2000 (ikä 23) Carson, Kalifornia, Yhdysvallat
Muusikko
Taiteilijanimi:  Hykeem Carter, Keem, Booman, Two-Phone Baby Keem
Aktiivisena:  2017-
Tyylilajit:  Hip hop, trap, vaihtoehtoinen hip hop
Levy-yhtiöt:  pgLang, Columbia Records
Aiheesta muualla
keemworld.com
  [ Muokkaa Wikidatassa ] [ ohje ]  
Hykeem Jamaal Carter Jr. (s. 22. lokakuuta 2000 Carson, Kalifornia), taiteilijanimeltään Baby Keem, on yhdysvaltalainen rap-artisti, laulaja, sanoittaja ja tuottaja.
Hän sai aluksi suurta tunnustusta singlensä julkaisun jälkeen "Orange Soda", joka on hänen toiselta mixtapelta Die for My Bitch (2019). Myöhemmin hän on tehnyt yhteistyötä tunnettujen artistien, kuten Travis Scott, Kanye West ja hänen serkun Kendrick Lamarin kanssa, kappaleilla "Durag Activity", "Praise God", "Range Brothers" ja "Family Ties".
Diskografia > Studioalbumit

The Melodic Blue (2021)
Diskografia > Mixtapet

The Sound of Bad Habit (2018)
Die for My Bitch (2019)
Diskografia > EP:t

Oct (2017)
Midnight (2018)
No Name (2018)
Hearts & Darts (2018)
Annie Wersching

| Annie Wersching |
| --- | --- |
 Wersching vuonna 2022
Henkilötiedot
Syntynyt: 28. maaliskuuta 1977  St. Louis, Missouri
Kuollut: 29. tammikuuta 2023 (45 vuotta)
Ammatti:  Näyttelijä
Puoliso:  Stephen Full
Näyttelijä
Merkittävät roolit:  Renee Walker (24)
Aiheesta muualla
IMDb 
Annie Wersching (28. maaliskuuta 1977 St. Louis, Missouri – 29. tammikuuta 2023 Los Angeles) oli yhdysvaltalainen näyttelijä, joka tunnetaan parhaiten roolistaan FBI-agentti Renee Walkerina televisiosarjassa 24. Wersching oli mukana sarjan seitsemännellä ja kahdeksannella tuotantokaudella.
Aikaisemmin hän vieraili muun muassa sarjoissa Batmanin tytär (2002), Frasier (2003), Angel (2003), Siskoni on noita (2004), Todistettavasti syyllinen (2006), Boston Legal (2006), Supernatural (2007) sekä Journeyman (2007).
Yksityiselämä

Wersching valmistui BFA Musical Theatresta, Millikin Universitystä vuonna 1999. Nuoruudessaan hän harrasti irlantilaista tanssia.
Vuonna 2009 Wersching avioitui näyttelijä Stephen Fullin kanssa. Heillä on kaksi lasta.
Wersching kuoli tammikuussa 2023 pitkäaikaisen sairauden seurauksena.
Merkittävimmät roolit

24 (2009–2010)
Vampyyripäiväkirjat (2015–2016)
Rookie, (2018-2022)
Aiheesta muualla

Annie Wersching Internet Movie Databasessa. (englanniksi)
Bertil Cleve

Bertil Cleve (s. 1907–1941) oli ruotsalainen lasten- ja nuortenkirjailija.
Suomennetut teokset

Vesitaso Albatross, Otava, 1937 Sarja: Seikkailujen maailma; 4
Teuira: Etelämeren poika, suom. Salme Sadeniemi. Otava, 1937 Sarja: Seikkailujen maailma; 8
Leijonaveljekset: seikkailuromaani 1870-luvun villistä lännestä, Otava, 1940 Sarja: Seikkailujen maailma; 17
Punaisen joen intiaanitkertomus Pohjois-Amerikasta 1860-luvulta, Otava, 1940 Sarja: Seikkailujen maailma; 18
Hopeahaukka: seikkailuja Kansasin intiaanien parissa, suom. Sorella Soveri. Otava, 1941 Sarja: Seikkailujen maailma; 19
Marsin matka, Otava, 1943 Sarja: Seikkailujen maailma; 23
Lentävät reportterit, suom. J. V. Ilkka. Satakunnan kirjateollisuus, 1951
Beitostølen

Beitostølen
Beitostølen on asutus- ja talviurheilukeskus Øystre Slidren kunnassa, Opplandin läänissä Norjassa. Paikka sijaitsee Jotunheimenin vuoristossa noin 900 metriä merenpinnan tason yläpuolella. Beitostølenissä on lukuisia laskettelurinteitä sekä hiihtolatuja. Siellä järjestetään vuosittain ampumahiihdon ja maastohiihdon maailmancupin osakilpailuita. Taajaman asukasluku oli 342 vuonna 2013.
Aiheesta muualla

http://www.beitostolen.com/
http://beitostolen.no/
Argentiinan Grand Prix 1996

|  Argentiinan Grand Prix 1996  |
| --- | --- |
 3. osakilpailu 16 osakilpailusta kaudella 1996. 

Päivämäärä:  7. huhtikuuta 1996
Sijainti:  Buenos Aires, Argentiina
Ratatyyppi:  moottorirata
Radan pituus:  4,259 km
Kilpailun pituus:  72 kierrosta, 306,648 km
Sää:  aurinkoinen, kuiva
Paalupaikka
Kuljettaja:   Damon Hill   (Williams-Renault)
Paaluaika:  1.30,346
Palkintokoroke
Voittaja:   Damon Hill   (Williams-Renault)
Toinen:   Jacques Villeneuve   (Williams-Renault)
Kolmas:   Jean Alesi   (Benetton-Renault)
Nopein kierros
Kuljettaja:   Jean Alesi   (Benetton-Renault)
Kierrosaika:  1.29,413 (kierroksella 66)
Argentiinan Grand Prix 1996 oli Formula 1 -sarjan historian 584. osakilpailu. Se ajettiin 7. huhtikuuta Buenos Airesissa. Kilpailun voitti Damon Hill ja hänen tallikaveri Jacques Villeneuve oli toinen.
Aika-ajot

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 5 |  Damon Hill | Williams-Renault | 1.30,346 |   |
| 2 | 1 |  Michael Schumacher | Ferrari | 1.30,598 | + 0,252 |
| 3 | 6 |  Jacques Villeneuve | Williams-Renault | 1.30,907 | + 0,561 |
| 4 | 3 |  Jean Alesi | Benetton-Renault | 1.31,038 | + 0,692 |
| 5 | 4 |  Gerhard Berger | Benetton-Renault Formula 1 -sarjassa | 1.31,262 | + 0,916 |
| 6 | 11 |  Rubens Barrichello | Jordan-Peugeot | 1.31,404 | + 1,058 |
| 7 | 17 |  Jos Verstappen | Footwork-Hart | 1.31,615 | + 1,269 |
| 8 | 7 |  Mika Häkkinen | McLaren-Mercedes | 1.31,801 | + 1,455 |
| 9 | 8 |  David Coulthard | McLaren-Mercedes | 1.32,001 | + 1,655 |
| 10 | 2 |  Eddie Irvine | Ferrari | 1.32,058 | + 1,712 |
| 11 | 15 |  Heinz-Harald Frentzen | Sauber-Ford | 1.32,130 | + 1,784 |
| 12 | 9 |  Olivier Panis | Ligier-Mugen-Honda | 1.32,177 | + 1,831 |
| 13 | 18 |  Ukyo Katayama | Tyrrell-Yamaha | 1.32,407 | + 2,061 |
| 14 | 21 |  Tarso Marques | Minardi-Ford | 1.32,502 | + 2,156 |
| 15 | 12 |  Martin Brundle | Jordan-Peugeot | 1.32,696 | + 2,350 |
| 16 | 19 |  Mika Salo | Tyrrell-Yamaha | 1.32,903 | + 2,557 |
| 17 | 14 |  Johnny Herbert | Sauber-Ford | 1.33,256 | + 2,910 |
| 18 | 10 |  Pedro Diniz | Ligier-Mugen-Honda | 1.33,424 | + 3,078 |
| 19 | 20 |  Pedro Lamy | Minardi-Ford | 1.33,727 | + 3,381 |
| 20 | 16 |  Ricardo Rosset | Footwork-Hart | 1.33,752 | + 3,406 |
| 21 | 22 |  Luca Badoer | Forti-Ford | 1.34,830 | + 4,484 |
| 22 | 23 |  Andrea Montermini | Forti-Ford | 1.35,651 | + 5,305 |
|   |   | karsinta-aika 107% |   | 1.36,670 | + 6,324 |
Kilpailun tulokset

| Sija | Nro | Kuljettaja | Talli | Kierroksia | Aika/keskeytyssyy | Lähtöruutu | Pisteet |
| --- | --- | --- | --- | --- | --- | --- | --- |
| 1 | 5 |  Damon Hill | Williams-Renault | 72 | 1:54.55,322 | 1 | 10 |
| 2 | 6 |  Jacques Villeneuve | Williams-Renault | 72 | + 12,167 | 3 | 6 |
| 3 | 3 |  Jean Alesi | Benetton-Renault | 72 | + 14,754 | 4 | 4 |
| 4 | 11 |  Rubens Barrichello | Jordan-Peugeot | 72 | + 55,131 | 6 | 3 |
| 5 | 2 |  Eddie Irvine | Ferrari | 72 | + 1.04,991 | 10 | 2 |
| 6 | 17 |  Jos Verstappen | Footwork-Hart | 72 | + 1.08,913 | 7 | 1 |
| 7 | 8 |  David Coulthard | McLaren-Mercedes | 72 | + 1.13,400 | 9 |   |
| 8 | 9 |  Olivier Panis | Ligier-Mugen-Honda | 72 | + 1.14,295 | 12 |   |
| 9 | 14 |  Johnny Herbert | Sauber-Ford | 71 | + 1 krs. | 17 |   |
| 10 | 23 |  Andrea Montermini | Forti-Ford | 69 | + 3 krs. | 22 |   |
| Kesk. | 4 |  Gerhard Berger | Benetton-Renault | 56 | Jousitus | 5 |   |
| Kesk. | 1 |  Michael Schumacher | Ferrari | 46 | Takasiipi | 2 |   |
| Kesk. | 20 |  Pedro Lamy | Minardi-Ford | 39 | Voimansiirto | 19 |   |
| Kesk. | 19 |  Mika Salo | Tyrrell-Yamaha | 36 | Kaasutin | 16 |   |
| Kesk. | 12 |  Martin Brundle | Jordan-Peugeot | 34 | Kolari (Marques) | 15 |   |
| Kesk. | 21 |  Tarso Marques | Minardi-Ford | 33 | Kolari (Brundle) | 14 |   |
| Kesk. | 15 |  Heinz-Harald Frentzen | Sauber-Ford | 32 | Ulosajo | 11 |   |
| Kesk. | 10 |  Pedro Diniz | Ligier-Mugen-Honda | 29 | Tulipalo | 18 |   |
| Kesk. | 18 |  Ukyo Katayama | Tyrrell-Yamaha | 28 | Voimansiirto | 13 |   |
| Kesk. | 16 |  Ricardo Rosset | Footwork-Hart | 24 | Öljypumppu | 20 |   |
| Kesk. | 22 |  Luca Badoer | Forti-Ford | 24 | Kolari (Diniz) | 21 |   |
| Kesk. | 7 |  Mika Häkkinen | McLaren-Mercedes | 19 | Kaasutin | 8 |   |
Kilpailun tulokset > Johtokierrokset

| Kuljettaja | Talli | Kierrokset |
| --- | --- | --- |
|  Damon Hill | Williams-Renault | 1–72 |
MM-sarja > MM-tilanne -kuljettajat

|  | Sija | Kuljettaja | Talli | Pisteet |
| --- | --- | --- | --- | --- |
|  | 1. |  Damon Hill | Williams-Renault | 30 |
|  | 2. |  Jacques Villeneuve | Williams-Renault | 12 |
|  | 3. |  Jean Alesi | Benetton-Renault | 10 |
|  | 4. |  Eddie Irvine | Ferrari | 6 |
|  | 5. |  Mika Häkkinen | McLaren-Mercedes | 5 |
|  | 6. |  Michael Schumacher | Ferrari | 4 |
MM-sarja > Valmistajien MM-tilanne

|  | Sija | Talli | Pisteet |
| --- | --- | --- | --- |
|  | 1. |  Williams-Renault | 42 |
|  | 2. |  Benetton-Ford | 13 |
|  | 3. |  Ferrari | 10 |
|  | 4. |  McLaren-Mercedes | 5 |
|  | 5. |  Jordan-Peugeot | 3 |
|  | 6. |  Tyrrell-Yamaha | 3 |
Aiheesta muualla

Kuvia kilpailusta (Arkistoitu – Internet Archive)
Formula 1 -luokan Argentiinan Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
Radat: Autódromo Oscar Alfredo Gálvez (1953–1958, 1960, 1972–1975, 1977–1981, 1995–1998)
Formula 1 -kausi 1996
Australia |  Brasilia |  Argentiina |  Eurooppa |  San Marino |  Monaco |  Espanja 
  Kanada |  Ranska |  Iso-Britannia |  Saksa |  Unkari |  Belgia |  Italia |  Portugali 
  Japani
Baby K

| Baby K |
| --- | --- |
 Baby K vuonna 2019.
Henkilötiedot
Syntynyt: 5. helmikuuta 1983 Singapore
Ammatti:  laulaja, lauluntekijä
Muusikko
Taiteilijanimi:  Baby K 
Laulukielet:  italia
Aktiivisena:  2006–
Tyylilajit:  pop, hip hop, dance
Levy-yhtiöt:  Quadraro Basement (2010-2013) Sony Music (2013-)
Aiheesta muualla
Kotisivut
  [ Muokkaa Wikidatassa ] [ ohje ]  
Claudia Nahum (s. 5. helmikuuta 1983 Singapore, taiteilijanimeltään Baby K) on italialainen laulaja, lauluntekijä, räppäri ja malli. Hänet tunnetaan parhaiten Tiziano Ferron kanssa nauhoittamastaan kappaleesta "Killer" ja Giusy Ferrerin kanssa esittämästään kappaleesta "Roma-Bangkok" joka oli vuoden 2015 myydyin single Italiassa. Claudia syntyi italialaisille vanhemmille ja hänet kasvatettiin Lontoossa. Nykyään hän asuu kuitenkin kotimaassaan Italiassa.
Claudia on julkaissut uransa aikana kolme EP-levyä sekä kolme studioalbumia, joista kaikki on päässyt Italian albumilistan kymmenen parhaan joukkoon. Lisäksi hänellä on viisi Italian singlelistan kymmenen parhaan joukkoon päässyttä singleä, joihin lukeutuvat muun muassa edellä mainittu Roma-Bangkok, "Voglio ballare con te" ja "Da zero a cento".
Vuonna 2019 Claudian albumit ja singlet olivat myyneet Italiassa yhteensä yli miljoona kopiota, joihin lukeutuvat Roma-Bangkokin saavuttama timanttilevy. Lisäksi hän on voittanut palkinnon MTV Italian Music Awardsissa, kolme palkintoa Wind Music Awardsissa.
Diskografia > Albumit

Una Seria (12. maaliskuuta 2013)
Kiss Kiss Bang Bang (11. syyskuuta 2015)
Icona (16. marraskuuta 2018)
Diskografia > EP-levyt

SOS (16. lokakuuta 2008)
Femmina Alfa (23. syyskuuta 2011)
Lezioni di Volo (31. toukokuuta 2012)
Diskografia > Singlet

Pääartistina
Femmina Alfa (2011)
Sparami (2012)
Killer (mukana Tiziano Ferro) (2013)
Non cambierò mai (mukana Marracash) (2013)
Sei sola (mukana Tiziano Ferro) (2013)
Anna Wintour (2015)
Roma-Bangkok (mukana Giusy Ferreri) (2015)
Chiudo gli occhi e salto (mukana Federica Abbate) (2015)
Venerdi (2016)
Roma-Bangkok (uudelleenjulkaisu, mukana Lali Espósito) (2017)
Voglio ballare con te (mukana Andrés Dvicio) (2017)
Aspettavo solo te (2017)
Da zero a cento (2018)
Come no (2018)
Playa (2019)
Buenos Aires (2020)
Non mi basta più (2020)
Non dire una parola (ft. Avaro Soler) (2021)
Vierailevana artistina
Bad Boy (Manuel Rotondo, mukana Baby K) (2014)
Light It Up (Ora Che Non C'è Nessuno) (Major Lazer, mukana Baby K) (2016)
Dio benedica il reggaeton (Fred De Palma, mukana Baby K) (2019)
M'ama Non M'ama (2023)
Käännös suomeksi
Käännös suomeksi
Belgian kansallispankki

| Nationale Bank van België Belgian kansallispankki |
| --- | --- |

Perustettu:  1850
Toimitusjohtaja:  pääjohtaja: Pierre Wunsch
Kotipaikka:  Boulevard de Berlaimont 14, 1000 Bryssel, Belgia
Toimiala:  Belgian keskuspankki
Omistaja:  Belgian valtio
Kotisivu:  www.nbb.be/en
Infobox OKVirheellinen NIMI-arvo: 
Belgian keskuspankin päärakennus Brysselissä.
Belgian  keskuspankin päärakennuksen julkisivun yksityiskohta.
Belgian kansallispankki (holl. Nationale Bank van België, ransk. Banque Nationale de Belgique, engl. National Bank of Belgium) on Belgian keskuspankki. Nykyään se on osa Euroopan keskuspankin johdolla toimivaa Euroopan keskuspankkijärjestelmää (EKPJ).
Vuonna 1850 perustetun keskuspankin pääkonttori sijaitsee Brysselissä. Pankin pääjohtaja on Pierre Wunsch.
Aiheesta muualla

Kuvia tai muita tiedostoja aiheesta Belgian kansallispankki Wikimedia Commonsissa
Belgian kansallispankin kotisivu (ranskaksi) (nbb.be)
Balkaninramonda

| Balkaninramonda |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Lamiales
Heimo::  Gesneriakasvit Gesneriaceae
Suku::  Ramondat Ramonda
Laji::  nathaliae
Kaksiosainen nimi
 Ramonda nathaliae  Pančić & Petrovič (1882) 
Katso myös
   Balkaninramonda Commonsissa 
Infobox OKVirheellinen NIMI-arvo: 
Balkaninramonda (Ramonda nathaliae) on gesneriakasveihin ja ramondoihin kuuluva kasvilaji. Se on monivuotinen, matala, kymmenen senttimetriä korkeaksi kasvava ruoho. Lehdet ovat vaaleanvihreät, karvaiset, hieman kurttuiset, viisi senttimetriä pitkät ja muodostavat matalan ikivihreän lehtiruusukkeen. Ruusukkeen keskeltä kasvaa alkukesällä kukkavanoja, joissa on kussakin muutamia kukkia terttuna. Kukat ovat enintään neljä senttimetriä leveitä, neliterälehtisiä, sinivioletteja ja keskeltä keltaoransseja.
Balkaninramonda esiintyy luonnonvaraisena Balkanvuoristossa, Bosnia-Hertsegovinassa, Serbiassa, Pohjois-Makedoniassa ja Pohjois-Kreikassa. Se kasvaa varjoisissa kallionkoloissa. Kasvia viljellään myös perennana kivikkopuutarhoissa.
Aiheesta muualla

Finto: Kassu – Kasvien suomenkieliset nimet: Ramonda nathaliae
Blasius Amon

Blasius Amon (noin 1560–1590) oli itävaltalainen hovilaulaja ja säveltäjä. Hän opiskeli Venetsiassa mahdollisesti Andrea Gabrielin johdolla. Vuonna 1587 hän siirtyi Wieniin. Amon sävelsi kirkkomusiikkia, josta osa julkaistiin postuumisti hänen kuolemansa jälkeen. Amonilta ei ole säilynyt lainkaan maallista musiikkia.
Blasco Francisco Collaço

Blasco Francisco Collaço (s. 16. toukokuuta 1931) on intialainen roomalaiskatolinen arkkipiispa. Hänet vihittiin papiksi Goa e Damãon arkkihiippakuntaan 2. toukokuuta 1954 ja nimitettiin Octavan titulaariarkkipiispaksi sekä apostoliseksi nuntiukseksi Panamaan 23. syyskuuta 1977. Piispaksi vihkiminen seurasi 5. marraskuuta. Pääkonsekraattorina toimi Jean-Marie Villot, jota avustivat Agostino Casaroli ja Duraisamy Simon Lourdusamy.
Collaço sai 26. heinäkuuta 1982 nimityksen apostoliseksi nuntiukseksi Dominikaaniseen tasavaltaan, sitten 28. helmikuuta 1991 apostoliseksi pro-nuntiukseksi Madagaskarille ja Mauritiukselle. 14. toukokuuta 1994 hänet nimitettiin lisäksi apostoliseksi nuntiukseksi Seychelleille.
13. huhtikuuta 1996 Collaço nimitettiin apostoliseksi nuntiukseksi Bulgariaan ja 24. toukokuuta 2000 Etelä-Afrikan tasavaltaan ja Namibiaan sekä apostoliseksi delegaatiksi Botswanaan. 24. kesäkuuta 2000 hän sai lisäksi nimityksen apostoliseksi nuntiukseksi Lesothoon ja Swazimaahan. Hän jäi eläkkeelle elokuussa 2006.